  Майя Бывальцева Анастасия Васильева Ижкаре 33 МАЗ автобусъёс вуизы. Выль техникаез учкыны ивортодэтъя «Удмуртия» агентстволэн корреспондентэз вуылӥз. Автобусъёс дизель эстӥськон вылын ужало. Тубатъёсыз ӧвӧл, вань пандусэз - со ветлыны шугъяськисьёслы капчиен пырыны-потыны луонлык сётэ. Пуконъёсыз ӝутэмын, но коляскаын пукисьёслы нимаз интыос чакламын. Со сяна, транспортын ивортӥсь электрон табло юнматэмын, видеокамераос пуктэмын. Выль автобусъёс Ижысь сюресъёс вылэ гудырикошконэ потозы. Транспортлы страховка, номеръёс, аптечкаос басьтыны кулэ на. Кар администрацилэн валтӥсь куронэз, карын улӥсьёслэн валтӥсь куронзы – автобусъёс калыкез нуон-ваёнэз радъянъя ужкагазэн пусъем графикез тӥятэк мед ветлозы, со 2019-тӥ арын лэсьтэмын вал Олег Бекмеметьев, Ижкарлэн тӧроезСолэн кылъёсызъя, транспорт схема уз воштӥськы, со 2019-тӥ арын калыклэсь кулэяськонзэ лыдэ басьтыса кылдытэмын. Таяз арын линие 100 единица транспорт потоз. Кар администрацилэн валтӥсь ужпумез – соосты калыклы тужгес кулэ луись участокъёсы келяны Ярослав Семёнов, Удмуртиысь кивалтэтлэн тӧроезЭшшо 47 автобусъёс али Минскын на, сюрес вылэ потыны дасесь. Кылемез 20 транспорт ар пумозь вуоз. Калыкез нуись-ваись предприятилэн автопаркез али 50 процентлы вужмемын. Паркез выльдэм бере, пассажиръёсты нуллонлэн ӟечлыкез шӧдскымон будоз. Транспорт тӥяськем сэрен линиысь потон учыръёс ӧжытгес луозы. 100 транспорт матысь кӧня ке аръёслы ужпумез ворсаны кулэ Руслан Гиниятов, «ИПОПАТ» акционер огазеяськонлэн кивалтӥсезТодэ вайытом, 2020-тӥ ар пумын «Кышкыттэм но ӟечлыко автомобиль сюресъёс» йӧскалык ӵектосъя Ижкаре 16 выль трамвайёс вуизы.  Тегъёс: Ижкар ИПОПАТ Удмуртия автобусъёс ОлегБекмеметьев ЯрославСемёнов  